Devdorakio ledynas
Devdorakio ledynas (rus. Девдоракский ледник, oset. Дæвдæрæджы цъити, gruz. დევდარაკი) – slėninis ledynas Kaukazo kalnuose, šiaurės rytiniame Kazbeko šlaite, netoli Gruzijos karo kelio. Patenka į Rusijos (Šiaurės Osetijos) ir Gruzijos teritorijas. Ilgis – 7,2 km, plotis – 300 m, plotas – 4,1 km². Leidžiasi iki 2257 m aukščio. Paviršius suaižytas ledokryčių ir plyšių. Iš ledyno išteka Devdorakio upė (Tereko baseinas).